
 Rīkojuma projekts "Par Eiropas Savienības fondu 2021.–2027. gada plānošanas perioda uzraudzības komitejas sastāvu"
	Iebildums
Sabiedriskās politikas centrs Providus pievienojas Latvijas Pašvaldību savienības līdz šim vairākas reizes sniegtajiem iebildumiem par to, ka jāpārskata NVO pārstāvjiem piemērotais valsts amatpersonas statuss Uzraudzības komitejā. Šāda statusa piešķiršana nav acīmredzama, jo komiteja neveic valsts amatpersonām raksturīgas funkcijas - proti, nepieņem uz konkrētām personām orientētus lēmumus, neuzrauga konkrētas personas, kā arī lemj tikai par ES finansējuma sadales kritērijiem, bet ne par pašu finansējuma sadali. Ja amatpersonas statuss tomēr tiek piemērots, jābūt skaidriem ar to saistītajiem pienākumiem. Providus šobrīd vada projektu, kurā ES fondu uzraudzībā ir iesaistītas 7 organizācijas, un no šo organizāciju pieredzes varam apgalvot, ka skaidrības trūkums par pienākumiem, kas nāk līdzi valsts amatpersonas statusam (it sevišķi kontekstā ar amatpersonas statusa rašanos un ar to saistīto pienākumu iesniegt sākotnējo amatpersonas deklarāciju, ar maksimālo savietojamo valsts amatpersonu amatu skaitu un ar lēmumu pieņemšanas ierobežojumiem) ir steidzami risināma problēma.

Tādēļ pievienojamies arī Latvijas Pašvaldību savienības piedāvatajai reakcijai protokollēmumā:
 "Finanšu ministrijai sagatavot un pusgada laikā noteiktā kārtībā iesniegt Ministru kabinetā normatīvo aktu projektus, kas nodrošinās Uzraudzības komitejas locekļiem, kas nepārstāv valsts iestādes, noteikto prasību samērīgumu ar locekļiem noteiktajiem pienākumiem un tiesībām."
Piedāvātā redakcija
-
	Iveta Kažoka



